[pic] | EUROOPA ÜHENDUSTE KOMISJON |

Brüssel, 7.3.2008

KOM (2008) 136 lõplik

2006/0274 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb

Euroopa Parlamendi ja nõukogu määruse (millega muudetakse määrust (EÜ) nr 881/2004, millega asutatakse Euroopa Raudteeagentuur) vastuvõtmist

2006/0274 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta, mis käsitleb

Euroopa Parlamendi ja nõukogu määruse (millega muudetakse määrust (EÜ) nr 881/2004, millega asutatakse Euroopa Raudteeagentuur) vastuvõtmist

TAUST

Ettepaneku Euroopa Parlamendile ja nõukogule edastamise kuupäev (dokument KOM(2006) 785 (lõplik) – 2006/0274 COD): | 13.12.2006 |

Euroopa Majandus- ja Sotsiaalkomitee arvamuse kuupäev: | 11.07.2007 |

Euroopa Parlamendi arvamuse kuupäev, esimene lugemine: | 29.11.2007 |

Ühise seisukoha ühehäälse vastuvõtmise kuupäev: | 03.03.2008 |

KOMISJONI ETTEPANEKU EESMÄRK

Euroopa Komisjon võttis 13. detsembril 2006 vastu mitmed meetmed, mille eesmärk on kõrvaldada rongide liikumist pärssivad takistused Euroopa raudteevõrgustikus ja taaselustada raudteesektor.

Kõnealuse algatuse puhul lähtus komisjon kahest peamisest põhimõttest:

- hõlbustada rongide liikumist ELi piires, muuta ekspluatatsiooni andmise kord läbipaistvamaks ja tõhusamaks;

- lihtsustada õiguslikku raamistikku, konsolideerides ja liites raudtee koostalitlusvõime direktiivid.

Üks kõnealustest meetmetest hõlmab Euroopa Raudteeagentuuri asutamist käsitleva määruse muutmist, lisades määrusesse uued eesmärgid, mille abil oleks võimalik rongide vaba liikumist hõlbustada. Eelkõige:

- töötada välja viitedokument, mille alusel oleks liikmesriikide kohaldatavad siseriiklikud nõuded veeremite kasutuselevõtmise valdkonnas võimalik omavahel paremini vastavusse viia;

- korraldada siseriiklike ohutusasutuste võrgustiku tegevust, eesmärgiga vähendada pidevalt iga riigi kehtestatud siseriiklike eeskirjade hulka ja selgitada välja eeskirjade omavaheline kattumine;

- anda siseriiklike ohutusasutuste või komisjoni taotlusel tehnilist nõu.

Teisest küljest oleks määruse praeguse muutmise puhul asjakohane täpsustada mitmeid eesmärke, kuna Euroopa Raudteeagentuuri asutamisest alates on saadud mitmeid kogemusi, eelkõige seoses Euroopa raudteeliikluse juhtimissüsteemi ( European Rail Traffic Management System - ERTMS) ja veeremi registrite kasutuselevõtmisega.

KOMMENTAARID ÜHISE SEISUKOHA KOHTA

Kolm institutsiooni on püüdnud toimiku esimesel lugemisel jõuda kiirele kokkuleppele. Paraku ei ole see õnnestunud Euroopa Parlamendi taotluste tõttu – kõne all on eelkõige agentuuri roll tema ja siseriiklike ohutusasutuste omavahelises suhtes. Nõukogus ühehäälselt vastuvõetud ühine seisukoht ei kahjusta komisjoni ettepaneku põhieesmärke ega valitud lähenemisviisi.

Lisaks sellele sisaldab nõukogu ühine seisukoht juba teatavat osa Euroopa Parlamendi poolt esimesel lugemisel vastuvõetud muudatusi ja tagab vajaliku vastavuse raudteede koostalitlusvõime direktiivide (ettepanek KOM(2006)783 (lõplik) – 2006/273 (COD)) muutmisega, mille üle jõuti esimesel lugemisel kokkuleppele.

KOMISJONI ÜKSIKASJALIKUD MÄRKUSED

Euroopa Parlamendi muudatusettepanekud, mille komisjon on heaks kiitnud ja mis inkorporeeritakse täielikult või osaliselt ühisesse seisukohta

Muudatusettepanek 2 tervikuna, välja arvatud viimane lõige, milles käsitletakse uuesti agentuuri ja töörühma, mis tuleb asutada selleks, et korraldada nende tegevust erinevate näitajate olulisusest lähtuvalt.

Muudatusettepanek 3 , kuid asjakohasem oleks üldises mõistes tähtaega mitte kehtestada, vaid viia see tähtaeg sõltuvusse määruse jõustumisest.

Muudatusettepanek 7 , vastab kokkuleppele, millele jõuti raudtee koostalitluse direktiivide muutmise ettepaneku esimesel lugemisel.

Muudatusettepaneku 9 , Euroopa Raudteeagentuuri poolt tööle võetud ajutiste töötajate lepingute pikendamise põhimõte tagab teenuse järjepidevuse, kuid seda põhimõtet tuleks kohaldada üksnes Euroopa Raudteeagentuuri kümne esimese tegevusaasta jooksul, kuna aastaks 2010 on suur osa praegustest lepingutest oma kehtivuse lõpetanud. Pärast 2010. aastat sõlmitakse need lepingud erineva kehtivusajaga, mis tagab teenuse parema järjepidevuse.

Euroopa Parlamendi muudatusettepanekud, mille komisjon on tagasi lükanud ja mida ei inkorporeerita täielikult või osaliselt ühisesse seisukohta

Muudatusettepanekuga 1 nähakse ette võimalus, et tegevdirektor komplekteerib kogu töörühma lähtuvalt oma eesmärgi täitmise vajadustest. See kuulub agentuuri loomise määruse artiklis 30 kirjeldatud tegevdirektori ülesannete ja volituste alla.

Muudatusettepaneku 4 puhul tuleb märkida, et läbirääkimiste raames, mis päädisid raudtee koostalitlusvõime direktiivide muutmise ettepaneku esimesel lugemisel saavutatud kokkuleppega, leppisid kolm institutsiooni kokku muudatuses, millega nähti ette, et komisjon peab koostama aruande siseriiklike ohutusasutuste ja agentuuri vahelistest võimalikest koostöövormidest. Enne kui võtta kohustusi muudatusettepanekuga 4 väljapakutud suunas, tuleks seda küsimust siiski põhjalikumalt uurida.

Muudatusettepanek 5: on enneaegne paluda Euroopa Raudteeagentuuril esitada tehniline arvamus negatiivse otsuse kohta, mille on teinud ohutusasutus ohutussertifikaadi või ohutusloa andmisega seoses (direktiivi praeguses versioonis ette nähtud edasikaebamise võimalused ei tundu ebapiisavad või probleemsed). Seevastu ühise seisukoha tekstis ette nähtud uus artikkel 21a võimaldab selgitada välja agentuuri erinevad ülesanded, kui tegemist on agentuuri osaga ERTMSi projektide raames. Muudatusettepanek 8 hõlmab samuti seda viimast punkti.

Muudatusettepanek 6 , kuna artikkel 16a peab olema vastavuses nende sätetega, mille osas on lepitud kokku seoses ühenduse raudteede ohutuse direktiivi 2004/49/EÜ ((ettepanek KOM(2006)784 (lõplik) – 2006/272 (COD)) muutmisega. Oleks vaja, et see artikkel oleks vastavuses uue lähtekohaga tehnilise vastavuse valdkonnas, vastavushindamisega ja agentuuri hiljutise tegevusega ohutusjuhtimissüsteemi ( Safety Management System – SMS) valdkonnas. Lisaks sellele ei tohiks eelnevat hinnangut anda agentuuri koostatavale mõju hinnangule ega sätestada õigusaktiga ettevõtlusmudelit, mis võib veel edasi areneda.

KOKKUVÕTE

Komisjon leiab, et 3. märtsil 2008 ühehäälselt vastu võetud nõukogu ühine seisukoht on kooskõlas tema ettepaneku peamiste eesmärkide ega valitud lähenemisviisiga ning toetab seega seda seisukohta.